En 31-årig mand fra Hals blev overfaldet i sin lejlighed af 4-5 personer, der var bevæbnet med køller.

Politiet efterforsker sagen, som de betegner som et internt opgør i det kriminelle miljø i og omkring Aalborg. En 4-5 personer gik ved 21 tiden løs på manden med køller. Han blev banket så grundigt, at han måtte en tur forbi skadestuen bagefter. -Vi kender endnu ikke optakten til tumulten. Ofret har været meget lidt meddelsom indtil videre, oplyser vagtchefen hos Nordjyllands Politi. En mulig gerningsmand dukkede op på skadestuen med sår fra en kniv. -Han sagde, at han var blevet overfaldet på gaden i Aalborg, men vi undersøger, om han skulle have forbindelse til overfaldet i Hals, fordi ofret deroppe søgte tilflugt på sit badeværelse, og nåede at forsvare sig med en kniv, inden han blev overmandet, fortæller Vagtchefen. Manden fra Hals var for få dage udsat for et lignende overfald.